
                                                                   Anexa nr. 19 
Procedura de acordare a reducerii de 10% la plata impozitului pe clădiri şi terenurile aferente clădirilor situate la adresa de domiciliu, pe o perioadă de un an, pentru donatorii de sânge (art. 456, alin. (2^1), (2^3) și alin. (3), art. 464 alin. (2^1), (2^3) și alin. (3) din Legea nr. 227/2015 privind Codul fiscal )
Art. 1. 
(1) Persoanele fizice care au în proprietate o clădire situată în România şi un teren situat în România şi care fac dovada a cel puţin trei donări de sânge în cursul unui an calendaristic pot beneficia în conformitate cu prevederile art. 456, alin. (2^1) şi a art. 464 alin. (2^1) din Legea nr. 227/2015 privind Codul fiscal, cu modificările şi completările ulterioare, de reduceri procentuale în cotă de 100% a impozitului pe clădiri şi teren. 
(2) Reducerea de 10% se acordă pentru întreaga clădire de domiciliu deţinută în comun cu soţul sau soţia, pentru clădirile aflate în proprietatea persoanelor fizice care fac dovada a cel puţin trei donări de sânge în cursul unui an calendaristic. În situaţia în care o cotă - parte din clădirea de domiciliu aparţine unor terţi, reducerea nu se acordă pentru cota - parte deţinută de aceşti terţi. 
(3) Reducerea de 10% se acordă pentru terenul aferent clădirii de domiciliu aflate în proprietatea persoanelor care fac dovada a cel puţin trei donări de sânge în cursul unui an calendaristic, deţinute în comun cu soţul sau soţia. În situaţia în care o cotă - parte din terenul respectiv aparţine unor terţi, reducerea nu se acordă pentru cota - parte deţinută de aceşti terţi. 
Art. 2. 
Pentru a beneficia de reducere de la plata impozitului pe clădirea de domiciliu şi a terenului aferent, trebuie îndeplinite următoarele condiţii: 
a) clădirea şi terenul să fie în proprietatea sau coproprietatea persoanelor prevăzute la art. 1 alin.(1); 
b) clădirea să fie utilizată numai ca locuinţă; 
c) clădirea să fie domiciliul persoanelor prevăzute la art. 1. alin. (1); 
d) la data depunerii cererii prin care solicită acordarea reducerii, contribuabilul nu are obligaţii de plată restante, inclusiv amenzi către bugetul local al municipiului Marghita. 
Art. 3. 
Reducerea de la plata impozitului pe clădirea de domiciliu şi terenul aferent se acordă pe bază de cerere (model - Anexa nr. 19/A) depusă la organul fiscal, însoţită de următoarele documente: 
a) act de identitate soţ/soţie; 
b) certificat de căsătorie, dacă este cazul; 
c) copii ale actelor de proprietate pentru bunurile ce fac obiectul reducerii de la plata impozitului; 
d) adeverinţe eliberate de centrele de transfuzie sanguine, care fac dovada a cel puţin trei donări de sânge în cursul unui an calendaristic, realizate în conformitate cu prevederile art. 16 din Legea nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, republicată, cu modificările şi completările ulterioare. 
Art. 4. 
Reducerea de la plata impozitului pe clădirea de domiciliu şi a terenului aferent se aplică începând cu data de 1 ianuarie a anului fiscal, persoanelor care deţin documente justificative emise până la data de 31 decembrie a anului fiscal anterior şi care sunt depuse la compartimentele de specialitate ale autorităţilor publice locale, până la data de 31 martie, inclusiv. 
Art. 5. 
Reducerea de la plata impozitului pe clădirea de domiciliu şi a terenului aferent se acordă începând cu data de 1 ianuarie a anului următor, în situaţia în care documentele justificative sunt emise în anul pentru care se solicită acordarea reducerii sau în cazul în care documentele justificative nu sunt depuse până la data de 31 martie, inclusiv. 




Anexa nr. 9/
Anexa nr. 19A
CĂTRE, 
PRIMĂRIA MUNICIPIULUI MARGHITA
SERVICIUL IMPOZITE ȘI TAXE LOCALE


Subsemnatul (a)______________________________, domiciliat (ă) în loc._______________ str.____________________________nr.______ap._____, posesor al B.I./C.I. seria______, nr.____________, CNP________________________, proprietar al imobilului situat în ________________________________ prin prezenta solicit reducere de la plata *___________________________ conform Hotărârii Consiliului Local al Municipiului Marghita nr.______/________.

Sub sancțiunile aplicate faptei de fals în acte publice, declar că:
 1. datele înscrise în prezentul formular, precum și orice documente anexate depuse de mine sunt corecte și complete, conforme cu realitatea;
 2. în cazul în care intervin modificări privind situația juridică a contribuabilului ori a bunului impozabil/taxabil, mă oblig să depun o nouă cerere/declarație fiscală care să reflecte realitatea, în termen de 30 de zile de la apariția situației respective.

Anexez prezentei urmatoarele documente certificate de conformitate cu originalul:
- copii xerox după actele de identitate a solicitantului; 
- extras C.F. al imobilului nu mai vechi de 30 zile;
- adeverința nr.............../......................... eliberată de Centrul de transfuzie sanguină, care  atestă efectuarea a cel puţin trei donări de sânge în cursul unui an calendaristic, realizate în conformitate cu prevederile art. 16 din Legea nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, republicată, cu modificările şi completările ulterioare.;

Data _____________                                                                                     Semnătura,

Prin prezenta declar că înţeleg şi sunt de acord cu prelucrarea datelor cu caracter personal, conform art. 7 din Regulamentul (UE) 2016/679 al Parlamentului European privind protecția persoanelor fizice în ceea ce privește prelucrarea datelor cu caracter personal și libera circulație a acestor date. 

Notă: * impozitului pe clădire şi/sau impozit teren 
